Държавен вестник, бр. 85, 2025 г., стр. 13

БРОЙ  85	
Д Ъ Р Ж А В Е Н  В Е С Т Н И К 	
СТР.  13   
когато се отнася до нарушения на правилата 
за движение по пътищата, за които може да 
бъде търсена отговорност от юридическо 
лице в държавата на нарушението.
Член 2
Дефиниции
За целите на настоящото Споразумение се 
прилагат следните дефиниции:
а) „държава на нарушението“ означава 
Договарящата страна, където е извършено 
нарушението;
б) „държава на регистрация“ означава 
Договарящата страна, където е регистрирано 
превозното средство, с което е извършено 
нарушението;
в) „държава по местоживеене“ означава 
Договарящата страна, в която е регистрирано 
пребиваването на ползвателя или собстве­
ника на превозното средство, или водача, 
или лицето, идентифицирано по друг начин, 
заподозряно, че е извършило нарушение на 
правилата за движение по пътищата, а в 
случай на юридическо лице – където е се­
далището му;
г) „издаваща държава“ означава До­
говарящата страна, в която е издадено
решение по смисъла на разпоредбите на нас­
тоящото Споразумение;
д) „изпълняваща държава“ означава Дого­
варящата страна, към която е било изпратено 
решение по смисъла на настоящото Споразу­
мение с цел неговото изпълнение;
е) „решение“ означава окончателно и под­
лежащо на изпълнение решение, издадено от 
компетентен орган на Договаряща страна, с 
което се налага финансова санкция за нару­
шение на правилата за движение по пътищата, 
като е налице съдебен контрол, в съответствие 
с националното законодателство;
ж) „трансгранично разследване на на­
рушение на правилата за движение по
пътищата“ означава процедурата за иден­
тифициране на ползвателя или водача
на превозното средство;
з) „трансгранично изпълнение“ означа­
ва процедурата за изпълнение на решение
в държава, различна от държавата на нару­
шението;
и) „финансова санкция“ означава задъл­
жението за плащане на определена сума
пари, наложено с решение в съответ­
ствие с националното законодателство на
съответната Договаряща страна;
к) „водач“ е лице, което е управлявало пре­
возното средство по време на извършването 
на нарушение на правилата за движение по 
пътищата с това превозно средство, както е 
посочено в чл. 1, ал. 1, буква а) на настоящото 
Споразумение.
Член 3
Информационно писмо
За целите на информирането на собстве­
ника, ползвателя или лице, идентифицирано 
по друг начин, заподозряно за извършването 
на нарушение на правилата за движение по 
пътищата, в съответствие с чл. 5 от Дирек­
тивата Договарящите страни използват или 
формуляр, предвиден в националното им 
законодателство, или образеца на информа­
ционно писмо, съдържащ се в Приложение II 
на Директивата.
В съответствие с националното си зако­
нодателство Договарящите страни могат да 
намалят периода от 60 дни за попълване и 
връщане на информационното писмо, заложен 
в образеца на информационно писмо, съдър­
жащ се в Приложение II на Директивата.
Член 4
Идентифициране на водача
(1) В случаите, когато националното законо­
дателство на държавата на нарушението изиск­
ва идентифициране на водача и той не може 
да бъде идентифициран чрез използването на 
формуляра или образеца на информационно 
писмо, посочени в чл. 3, ал. 1, по искане на 
държавата на нарушението, държавата на ре­
гистрацията или държавата по местоживеене:
а) запитва лицата, посочени в чл. 3, ал. 1, 
с оглед установяване на самоличността и 
местоживеенето на водача, и
б) изпраща установените данни на държа­
вата на нарушението.
За целите на сътрудничеството по ал. 1 
националната точка за контакт на държавата 
на нарушението изпраща електронно струк­
турирано искане до националната точка за 
контакт на държавата на регистрация или 
държавата по местоживеене, използвайки 
защитена електронна система за обмен.
Подробностите за административните и 
техническите аспекти на процедурата и за­
питването се уреждат в споразумението за 
прилагане по чл. 8.
За целите на сътрудничеството по този 
член всяка Договаряща страна определя на­
ционална точка за контакт. Правомощията на 
националната точка за контакт се уреждат от 
националното законодателство на съответната 
Договаряща страна.
Член 5
Изпращане и връчване на документи
(1) Всяка Договаряща страна изпраща 
директно по пощата документите, попадащи 
в обхвата на настоящото Споразумение, на